Импортиране и експортиране на файлове с формат CSV

Съдържание

# Отваряне и записване на текстови файлове във формат CSV

CSV (от Comma Separated Values – стойности, разделени със запетаи) е формат за текстови файлове, чрез който можете да обменяте данни от електронни таблици или бази от данни между различни приложения. Всеки ред от CSV файла представлява запис в базата от данни или ред от електронната таблица. Полетата от запис в БД или клетките от ред в таблица обикновено са разделени със запетаи, но могат да се използват и други знаци, например знак за табулация.

Ако в съдържанието на полетата или клетките се срещат запетаи, съдържанието на полето или клетката трябва да е заградено с апострофи (') или кавички (").

## За да отворите файл във формат CSV в Calc

1. Изберете Файл - Отваряне.

2. Намерете файла във формат CSV, който искате да отворите.

   Ако файлът има разширение *.csv, изберете файла.

   Ако CSV файлът е с друго разширение, изберете файла, после изберете „Текст с разделители (CSV)“ в полето Филтър.

3. Отметнете полето Настройки на филтъра, за да отворите диалога Импортиране на текст и да зададете настройките за импортиране на данни с разделители. Ако полето Настройки на филтъра не е отметнато, LibreOffice Calc използва настройките от най-скорошното импортиране на текст.

4. Натиснете Отваряне.

Ако полето Настройки на филтъра е отметнато, се отваря диалогът Импортиране на текст. Тогава:

- Определете настройките за разделяне на текста във файла на колони.

- Щракнете с десния бутон върху колоната в прегледа, за да я форматирате или скриете.

- Натиснете OK.

Щракнете върху полето за разделител, което отговаря на използвания като разделител знак във файла. Ако го няма сред изброените, въведете знака във входното поле.

## За да запишете таблица като текстов файл във формат CSV

Когато се експортира електронна таблица във формат CSV, се записват само данните от текущия лист. Цялата останала информация, включително формулите и форматирането, се губи.

1. Отворете в Calc таблицата, която искате да запишете като текстов файл във формат CSV.

   Само текущият лист може да бъде експортиран.

2. Изберете Файл - Записване като.

3. В полето Име на файл въведете името на файла.

4. В полето Филтър изберете „Текст с разделители (CSV)“.

5. (Незадължително) Задайте настойките на полетата за текстов файл във формат CSV.

   Изберете Редактиране на настройки на филтъра.

   В диалога Експортиране на текстови файлове изберете настройките, които желаете.

   Натиснете OK.

6. Натиснете Записване.

Теми, свързани с показаната

Импортиране и експортиране на CSV текстови файлове с формули

Импортиране и експортиране на данни в Base

LibreOffice - СвойстваИнструменти - Настройки - LibreOffice Calc - Изглед

Експортиране на текстови файлове

Импортиране на текстови файлове

Моля, подкрепете ни!