Съдържание

# Елементи (азбучен указател)

Определя формата на елементите в азбучен указател.

За достъп до тази команда...

Изберете раздела Вмъкване - Съдържание и указател - Съдържание, указател или библиография - Записи (при избран тип „Азбучен указател“)

### Ниво

Изберете нивото, което искате да дефинирате

Нивото „Р“ се отнася за еднобуквените заглавия, разделящи азбучно подредените елементи в указателя. За да разрешите тези заглавия, отметнете полето Азбучен разделител в областта Форматиране.

### Структура и форматиране

Редът Структура определя как са изградени елементите в азбучния указател. За да промените вида на даден елемент, можете да въведете кодове или текст в празните полета на този ред. Може също да щракнете в празно поле или върху код и след това да натиснете бутон за код.

- За да изтриете код от реда Структура, щракнете върху кода и натиснете клавиша Delete.

- За да смените код от реда Структура, щракнете върху кода и натиснете бутон за код.

- За да добавите код в реда Структура, щракнете върху празно поле и натиснете бутон за код.

#### Текст за елемента (Е)

Вмъква текста на избрания елемент.

#### Табулатор (T)

Вмъква табулатор. За да добавите запълващи точки към табулатора, изберете знак в полето Знак за запълване. За да промените позицията на табулатора, въведете стойност в полето Позиция на табулатора или отметнете полето Подравняване отдясно.

### Информация за заглавие (ИЗ)

Вмъква информация за заглавие, например номера или съдържанието му. Щракнете върху иконата ИЗ, за да изберете каква информация да се показва.

#### Номер на страница (#)

Вмъква номера на страницата на елемента.

#### Всички

Прилага текущите настройки върху всички нива, без да затваря диалоговия прозорец.

#### Знаков стил

Указва знаков стил за избраната икона в Структура.

#### Редактиране

Отваря диалогов прозорец, в който можете да редактирате избрания знаков стил.

Следващите три настройки са налице, когато е избрана иконата Т.

#### Запълващ знак

Изберете знака за запълване, който искате да използвате.

#### Позиция на табулатора

Въведете разстоянието, което да остане между лявото бяло поле и позицията на табулатора.

#### Подравняване отдясно

Подравнява табулаторите спрямо дясното бяло поле на страницата.

Следващите две настройки са налице, когато е избрана иконата ИЗ.

### Информация за заглавие

Изберете информацията за заглавието, която да бъде включена в елемента от указателя.

### Показване до ниво

Въведете максималния брой нива от номера на заглавието, които да се показват. Например изберете „3“, за да се показват до три нива. Ако номерът на заглавието има по-малко от три нива, се показва целият номер.

### Формат

### Знаков стил за главните елементи

Определя стила за форматиране на главните елементи в азбучния указател. За да превърнете елемент от указателя в главен, щракнете пред полето на елемента в документа и изберете Редактиране - Елемент от указател.

### Азбучен разделител

Използва първите букви на подредени по азбучен ред елементи в указател като заглавия на раздели.

### Ключ, разделен със запетая

Подрежда елементите в указателя на един и същ ред, разделени със запетаи.

#### Позиция на табулатора спрямо отстъпа от абзацния стил

Разполага табулатора относително спрямо стойността „отстъп отляво“ от абзацния стил, който е избран в раздела Стилове. Иначе позицията на табулатора се задава относно лявото бяло поле на страницата.

Моля, подкрепете ни!